ඒ හේතුවෙන් පවුල් 6,446 කට අයත් පුද්ගලයින් 24,978 දෙනෙකු පීඩාවට පත්ව සිටින බවයි ආපදා කළමනාකරණ මධ්‍යස්ථානය සඳහන් කළේ.ගං වතුර අවදානම් මට්මටමේ පැවති කැළණි, කළු, ගිං සහ නිල්වලා ගංඟාවල ජල මට්ටම මේ වනවිට ක්‍රමයෙන් අඩුවෙමින් පවතින බව  ඒ වාරිමාර්ග දෙපාර්තමේන්තුවේ සහකාර වාරිමාර්ග අධ්‍යක්‍ෂ ටී.පී. අල්විස් කියා සිටියා.මේ අතර ජාතික ගොඩනැගිලි පර්යේෂණ සංවිධානය නිකුත් කර ඇති නිවේදනය අනුව අද (01) පස්වරු 1.00 දක්වා රත්නපුර, කෑගල්ල, ගාල්ල, කළුතර, මාතර, හම්බන්තොට හා නුවරඑළිය යන දිස්තික්කවල නාය යාමේ අවදානම පවතිනවා.එම දිස්ත්‍රික්කවල ඇති සියලුම කඳුකර බෑවුම්, නිර්මිත බෑවුම් මෙන්ම විශේෂයෙන් සිය සංවිධානය විසින් නාය යාමේ හැකියාවක් ඇති ලෙස පූර්වයෙන් හඳුනාගෙන ඇති ප්‍රදේශ ගැන ජනතාව අවධානයෙන් සිටිය යුතු බව ඔවුන් දැනුම් දෙනවා.